Dødsfallet i Ski: Ikke mistenkelig
Det bekrefter politioverbetjent Rune Isaksen i en pressemelding nå i ettermiddag.Obduksjonen viser at kvinnen ikke har vært utsatt for noe kriminelt og saken etterforskes derfor ikke lenger som et mistenkelig dødsfall. Isaksen vil ikke gå nærmere inn på hva kvinnen døde av. - Det ønsker vi ikke å kommentere, sier Isaksen til VG Nett. Politiet har så langt ingen sikker identifisering av kvinnen, men jobber ut i fra at det er en utenlandsk kvinne som ble savnet i Ski fredag 10. august. - Kvinnens pårørende er varslet om at vi har en sterk formening om at det er hun som ble funnet død i går, sier Isaksen. - Mistanken er gjort basert på funn vi har gjort på stedet, sier han.Den døde kvinnen ble funnet onsdag kveld i forbindelse med at en privatperson klippet plenen i hagen sin, et stykke utenfor Ski sentrum. Politiet visste på det punktet ikke hvem den døde kvinnen var, og dødsfallet ble betegnet som mistenkelig. Oslo politidistrikt har bistått Follo med arbeidet. De har også hjulpet med å verifisere at den omkommende ikke var Sigrid Giskegjerde Schjetne, som har vært savnet siden natt til søndag 5. august.
Obduksjonsrapporten av den døde kvinnen som ble funnet i Ski onsdag kveld, fjerner mistanken om at det er et mistenkelig dødsfall.